آذربایجان جمهوررئیسی الهام علی اف, ارمنستان نینگ هجوم لری گه قرشی آذربایجان نی قوللب- قُوَتله گن لیگی اوچون تورکیه جمهوریتی جمهوررئیسی رجب طیب ایردوغان گه منتدارچیلیک بیلدیردی.
آذربایجان جمهوررئیسی نینگ مصلحتچیسی حکمت حاجی اف, جمهوررئیس ایردوغان نینگ, "خلق ارا دینگیز حقوقی و شرقی آقدینگیز سمپوزیمی" ده گی معروضه سیده ارمنستان- آذربایجان اورته سیده گی اوروش بوییچه ینگی لیک لر توغریسیده بیرگن بیاناتی نینگ, آذربایجان ده خرسندچیلیک بیلن کوتیب آلینگن لیگی نی معلوم قیلدی.
آذربایجان جمهوررئیسی الهام علی اف نینگ, جمهوررئیس ایردوغان گه منتدارچیلیک بیلدیرگن نی معلوم قیلگن حاجی اف, اوز سوز لری نی, "ارمنستان نینگ هجومی باشله گچ ایردوغان و بوتون ترکیه اوشبو هجوم نی قتتیق قاره لب آذربایجان نی قوللب- قوتلیاتگن لیگی نی کورسه تیب بیردی.  آذربایجان خلقی اوشبو حمایت نی خرسندچیلیک بیلن کوتیب آلدی" دییه قید ایتدی.
تووز منطقه سی گه قره تیلگن هجومده هم ارمنستان نی اینگ قتتیق قاره له گن بیرینچی اولکه نینگ تورکیه دن عبارت بولگن لیگی نی معلوم قیلگن حاجی اف, "جمهوررئیس علی اف هم آذربایجان نینگ هردایم تورکیه نینگ یانیده ایکن لیگی نی بیلدیرگن.  آذربایجان و تورکیه 'بیر ملت, ایککی دولت' مفکوره سی بیلن برچه ساحه لر بوییچه همکارلیک قیلیب تردد سیز بیر بیر لری نی قوللب- قوتله ماقده" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
